GiliGold/VAD_KnessetCorpus huggingface dataset:
שלי יחימוביץ': לכן אני חושבת שאם יש הזדמנות להחזיר ולהעלות את האגרה צריך לעשות אותה, גם אם הציבור לא אוהב את זה.
שלי יחימוביץ': הציבור גם לא אוהב מס הכנסה ובכל זאת אנחנו גובים מס הכנסה.
שלי יחימוביץ': אני חושבת שזה התפקיד שלנו, כמחוקקים אחראים, לעשות לפעמים דברים גם שהציבור לא מחבב כל כך.
שלי יחימוביץ': מיסוי, באופן כללי, הציבור לא כל כך אוהב, על כל צורותיו, אבל בלי מיסוי אין מדינה.
שלי יחימוביץ': זה נכון גם לגבי רשות השידור.
שלי יחימוביץ': לכן אצביע נגד.
נחמן שי: יש לי העונג לחלוק על עמדתה של חברת הכנסת יחימוביץ.
נחמן שי: אני, לא פחות ממנה, משוכנע בחיוניות השידור הציבורי אבל אני חושב שאנחנו חייבים למצוא משאבים אחרים לא הקופה הציבורית.
נחמן שי: אני מאמין שהאוצר יתגייס לעניין.
נחמן שי: אני רוצה שיירשם גם בפרוטוקול ושגם אתה תתחייב שאתה לא מניח לנושא הזה, אם אפשר, ושאתה מקדם את הרפורמה במהירות הכי גדולה ובזמן הכי קרוב.
כרמל שאמה-הכהן: חשוב לציין שבעניין הזה הוקמה ועדה משותפת עם ועדת החינוךץ
נחמן שי: אבל היא אף פעם לא התכנסה.
דנה נויפלד: יש כבר בשורה מתי יתקיים הדיון הראשון?
נחמן שי: לא צירפת אותי לוועדה הזו פעם?
כרמל שאמה-הכהן: לא אני הקמתי אותה.
כרמל שאמה-הכהן: מי שהקים את הוועדה הזו הוא היושב ראש הקודם, אופיר אקוניס.
נחמן שי: והוא ביקש ממני להשתתף בה.
נחמן שי: היו"ר כרמל שאמה:     	אז יכול להיות שאתה חבר בה.
נחמן שי: אני עדיין לא חבר בה.
נחמן שי: צריך להשלים בקרוב את התהליך של עדכון החברים בוועדה ועדכון היושב ראש.
נחמן שי: הרפורמה ברשות השידור מתקדמת.
נחמן שי: הם חתמו על הסכם עם עיתונאים, זה לא פשוט כי יש עוד סקטורים אחרים שעוד לא מרוצים.
נחמן שי: אבל זה מתקדם.
נחמן שי: לא יכול להיות שבסוף, בגללנו, שאנחנו לא נפעיל את הלחץ הציבורי, הרפורמה הזו לא תתקדם.
נחמן שי: זה חייב לצאת לדרך.
כרמל שאמה-הכהן: בזה אני מסכים אתך.
נחמן שי: לכן, אני גם מתנגד כרגע להעלאת האגרה, וצרייך למצוא מקורות אחרים, אבל שלא יירשם באיזשהו מקום שאנחנו מעכבים את הרפורמה, זו תהיה בכיה לדורות.
כרמל שאמה-הכהן: מי בענד ההצעה לפיצול?
כרמל שאמה-הכהן: 2 בעד.
שלי יחימוביץ': אני נגד ואני מחליפה את חבר הכנסת עמיר פרץ.
לאה ורון: חבר הכנסת אלקין הצביע במקום חבר הכנסת אופיר אקוניס.
כרמל שאמה-הכהן: אם כך, אין נמנעים, והצעת הפיצול אושרה ותובא לאישור המליאה.
אופיר אקוניס: אנחנו ממשיכים בהצעת חוק הרשות השנייה לטלוויזיה ורדיו.
אופיר אקוניס: המשך דיון בבקשת הממשלה לדיון מחדש ודיון מחדש בסעיף 62ג, בנושא ההוצאה השנתית למימון, הפקה ורכישה של תכניות וסרטים ישראליים והגנות ינוקא.
נגה רובינשטיין: אנחנו ביקשנו דיון מחדש בכל הסעיף על שני רבדיו.
נגה רובינשטיין: החלק הראשון הוא החלק של הגנות ינוקא, שבו אנחנו מציעים הגנה מאוד מצומצמת למי שהוא בעל רישיון חדש למשך שנתיים לעניין הז'אנר העליון.
נגה רובינשטיין: ההגנה היא מצומצמת יותר מההגנה שניתנה בהצעת החוק המקורית, לפיה ההפחתה לבעל רישיון חדש הייתה כמחצית מכלל השידורים שלו.
נגה רובינשטיין: בהמשך להערת הרשות השנייה ההסדר הזה שונה.
נגה רובינשטיין: זה בעינינו תנאי הכרחי, גם אם לא מספיק, לכניסתם של בעלי רישיונות חדשים.
נגה רובינשטיין: על הדרך הוועדה בדיון הקודם הצביעה כנגד החלק השני של הסעיף, שיוצק לתוך הוראות הצעת החוק את מחויבויות התוכן הכלליות של בעל רישיון.
נגה רובינשטיין: מזה יוצא שלבעל רישיון לא תהיה שום מחויבות תוכן, שזה כמובן דבר שהוא מבחינתנו לא מתקבל.
נגה רובינשטיין: מבחינתנו הצעת החוק לא יכולה להמשיך ולעמוד במתכונת הזאת, לכן הוגשה הרוויזיה.
אופיר אקוניס: מי בעד בקשת הממשלה לדיון מחדש?
אופיר אקוניס: ה צ ב ע ה בעד – 1 נגד – 0 אושר     אנחנו פתחנו את הסעיפים האלה.
אופיר אקוניס: אני מבקש לשמוע  הערות להחלטה שלנו מהפעם הקודמת.
אופיר אקוניס: אנחנו הצבענו בטעות על שני הסעיפים.
אופיר אקוניס: רצינו לעסוק רק בהגנות ינוקא, אבל אחר כך התברר על ידי היועצת המשפטית של הוועדה שביטלנו גם את נושא ההוצאה השנתית למימון הפקה ורכישה של תכניות וסרטים ישראליים, דבר שלא הייתה כל כוונה לעשות.
אופיר אקוניס: גם על הגנות ינוקא  הצבעתי בעד.
אופיר אקוניס: לא השגתי רוב, לכן הדבר לא אושר.
אופיר אקוניס: עכשיו אנחנו בדיון מחדש.
אופיר אקוניס: חבר הכנסת עמאר, אני לא יודע אם כוונתך הייתה שלא יהיה הסעיף הזה.
אופיר אקוניס: בסופו של דבר ביטלנו את חובת ההוצאה.
אופיר אקוניס: אני לא חושב שהיה לך רצון לעשות את זה.
חמד עמאר: אני נגד הגנת ינוקא.
אופיר אקוניס: הגנת ינוקא זה דבר אחר.
אופיר אקוניס: לגבי חובת ההוצאה להפקה ורכישה של תכניות וסרטים ישראלים אני מניח שאתה ודאי לא מתנגד.
אופיר אקוניס: אפשר לאשר את מה שהציעה הממשלה.
אופיר אקוניס: הטעות הייתה טעות טכנית ולא רעיונית.
אופיר אקוניס: אנחנו מתקנים אותה בזה הרגע.
אתי בנדלר: אתה מעמיד להצבעה את סעיף 62ג (2)(א1).
טל רוזנפלד: פסקה (1) עוסקת במחויבויות של בעלי זיכיון עד שנת 2015.
טל רוזנפלד: פסקה (2), שמוסיפה את סעיף א(1), זה על בעלי רישיון.
אופיר אקוניס: ה צ ב ע ה בעד – פה אחד  אושר     	אנחנו עוברים להגנות ינוקא.
אתי בנדלר: בפסקה (2) אושר בשלב זה רק סעיף קטן (א1).
אתי בנדלר: עניינו של סעיף (א2)  בהגנות ינוקא.
אופיר אקוניס: אדוני השר, כידוע לך בפעם הקודמת לא צלח בידינו לאשר את הסעיף.
אופיר אקוניס: נעלה עכשיו את הסעיף להצבעות.
אופיר אקוניס: ה צ ב ע ה     בעד – רוב נגד - 1 אושר
טל רוזנפלד: בפעם הקודמת הקראנו את סעיף 62ה לעניין השימוש בכספי בטוחות.
טל רוזנפלד: 62ה "שימוש בסכומים שהתקבלו בשל מימוש בטוחות (א) החל במועד המעבר, סכומים שהתקבלו בידי הרשות ממימוש ערבות או פיקדון כאמור בסעיף 33א(א)(3)(ב), ישמשו למימון הפקות מקומיות קנויות שהן תכניות סוגה עילית, באופן האמור בסעיף קטן (ג), אשר ישודרו בשידוריהם של בעל זיכיון לשידורי טלוויזיה ובעל רישיון לשידורי טלוויזיה.
טל רוזנפלד: (ב) על אף האמור בסעיף קטן (א), המועצה רשאית לקבוע כי סכומים שהתקבלו בידי הרשות כאמור באותו סעיף קטן ישמשו בחלקם למימון הפקות מקומיות קנויות שאינן תכניות סוגה עילית, באופן האמור בסעיף קטן (ג) ובהתאם לכללים שקבעה המועצה, ובלבד שלדעת המועצה קיימים טעמים המצדיקים זאת.
טל רוזנפלד: (ג) סכומים כאמור בסעיף קטן (א) יופקדו בחשבון נפרד שתנהל הרשות ויועברו על ידה לבעל זיכיון לשידורי טלוויזיה או לבעל רישיון לשידורי טלוויזיה אשר ביקש לקבל מימון להפקות כאמור בסעיפים קטנים (א) או (ב) והרשות מצאה כי עמד בכללים שקבעה בדבר התנאים שבהם יצטרך לעמוד לשם קבלת מימון כאמור, ובדבר אופן הגשת בקשה למימון הפקות כאמור.
טל רוזנפלד: (ה) המועצה תקבע כללים להכרה חלקית בסכומים ששימשו למימון הפקות כאמור בסעיפים קטנים (א) או (ב) ואשר שובצו בשידורי בעל זיכיון לשידורי טלוויזיה או בעל רישיון לשידורי טלוויזיה, ובהיקף שעות השידור של תכניות ששודרו כאמור, לצורך עמידתו של בעל הזיכיון או בעל הרישיון האמור, לפי העניין, במחויבויותיו לפי הוראות סעיף 62ג.
טל רוזנפלד: ; ואולם במהלך תקופה של שנתיים שתחילתה במועד שבו מומשו בידי הרשות ערבות או פיקדון שהפקיד בעל זיכיון לשידורי טלוויזיה או בעל רישיון לשידורי טלוויזיה, לא ניתן יהיה להכיר בסכומים ששימשו למימון הפקות כאמור ששובצו בשידוריו של מי שהפקיד את הערבות או הפיקדון האמורים, לצורך עמידה במחויבויותיו לפי הוראות סעיף 62ג.
טל רוזנפלד: (ו) בסעיף זה – "הפקה מקומית קנויה" – הפקה מקומית כהגדרתה בתוספת הראשונה שהיא הפקה מקומית קנויה כהגדרתה בסעיף 58, העומדת בכללי המועצה שנקבעו לפי סעיף 60.
טל רוזנפלד: 62ו שימוש בסכומים שהתקבלו בשל שימוש באפיק או בנכסים לא מוחשיים (א) סכומים שהתקבלו מתשלומים לפי סעיפים 37ד, 37ה, 71ד(ח) או (י1) או 71ה(ו) או (ז), ישמשו למימון הפקות מקומיות קנויות אשר ישודרו בשידוריהם של בעל רישיון לשידורי כבלים, בעל רישיון לשידורי לוויין, בעל זיכיון לשידורי טלוויזיה ובעל רישיון לשידורי טלוויזיה, ויחולקו בין הגופים האמורים; חלוקה כאמור תעשה באופן המפורט בסעיף קטן (ב) ולפי יחס שיורה עליו השר, בהסכמת שר האוצר, בהתאם לאמות מידה שיורה עליהן השר מראש, בהסכמת שר האוצר, בשים לב להשלכות סעיף 6כא1 לחוק התקשורת על בעלי רישיון לשידורי כבלים לשידורי לוויין ולצורך בקידום היצירה הישראלית, ואשר יתפרסמו באתר האינטרנט של משרד התקשורת.
טל רוזנפלד: (ב) הסכומים כאמור בסעיף קטן (א) יופקדו בחשבון נפרד שינהל החשב הכללי במשרד האוצר ויועברו על ידו לגופים המפורטים בסעיף קטן (א) אשר ביקשו לקבל מימון להפקות כאמור בסעיף קטן האמור, וכן (1) לעניין בעל רישיון לשידורי כבלים או בעל רישיון לשידורי לוויין – המועצה לשידורי כבלים ולשידורי לוויין מצאה כי עמד בכללים שקבעה בדבר התנאים שבהם יצטרך לעמוד לשם קבלת מימון כאמור, ובדבר אופן הגשת בקשה למימון הפקות כאמור; (2) לעניין בעל זיכיון לשידורי טלוויזיה או בעל רישיון לשידורי טלוויזיה – הרשות מצאה כי עמד בכללים שקבעה המועצה בדבר התנאים שבהם יצטרך לעמוד לשם קבלת מימון כאמור, ובדבר אופן הגשת בקשה למימון הפקות כאמור.
טל רוזנפלד: (ג) (1) בעל רישיון לשידורי כבלים ובעל רישיון לשידורי לוויין ישדרו תכניתו שהפקתן מומנה לפי הוראות סעיף קטן (ב), בהתאם לכללים שקבעה המועצה לשידורי כבלים ולשידורי לוויין בדבר שיבוץ תכניות כאמור; הסכומים ששימשו למימון הפקות כאמור והיקף שעות השידור של תכניות ששודרו כאמור לא יובאו בחשבון לצורך בחינת עמידתו של בעל רישיון לשידורי כבלים ובעל רישיון לשידורי לוויין במחויבויותיו לפי חוק התקשורת, כללי המועצה לשידורי כבלים ולשידורי לוויין ותנאי הרישיון.
טל רוזנפלד: (2) בעל זיכיון לשידורי טלוויזיה ובעל רישיון לשידורי טלוויזיה ישדרו תכניות שהפקתן מומנה לפי הוראות סעיף קטן (ב), בהתאם לכללים שקבעה המועצה בדבר שיבוץ תכניות כאמור; הסכומים ששימשו למימון הפקות כאמור והיקף שעות השידור של תכניות ששודרו כאמור לא יובאו בחשבון לצורך בחינת עמידתו של בעל זיכיון לשידורי טלוויזיה ובעל רישיון לשידורי טלוויזיה במחויבויותיו לפי חוק זה, כללי המועצה ותנאי הזיכיון או הרישיון, לפי העניין.
טל רוזנפלד: (2) בסעיף זה – "בעל רישיון לשידורי כבלים" – מי שקיבל רישיון כללי לשידורי כבלים כהגדרתו בסעיף 6א לחוק התקשורת; "בעל רישיון לשידורי לוויין" – כהגדרתו בסעיף 6מג לחוק התקשורת; "הפקה מקומית קנויה" – כמפורט להלן, לפי העניין: (1) לעניין בעל זיכיון לשידורי טלוויזיה או בעל רישיון לשידורי טלוויזיה – הפקה מקומית קנויה כהגדרתה בסעיף 62ה(ו), שהיא תכנית סוגה עילית כהגדרתה בתוספת הראשונה, למעט תכנית מיוחדת כאמור בפסקה (2) להגדרה האמורה; (2) לעניין בעל רישיון לשידורי כבלילם או בעל רישיון לשידורי לוויין – הפקה מקומית קנויה כהגדרתה בסעיף 6א לחוק התקשורת, שהיא סוגה מורכבת כמשמעותה בהתאם לכללים שנקבעו לפי סעיף 6ה(2) לחוק התקשורת; "המועצה לשידורי כבלים ולשידורי לוויין" – כמשמעותה בחוק התקשורת.
טל רוזנפלד: "     בעלי רישיון נדרשים, בהתאם לסעיף 33א(א)(3)(ב), להגיש ערבות.
טל רוזנפלד: כאן השאלה מה עושים בכספים במקרה שנעשתה הפרה.
טל רוזנפלד: המנגנון מדבר על כך שהערבות תופקד בחשבון שתנהל הרשות השנייה.
טל רוזנפלד: המועצה תקבע כללים בדבר התנאים שיש לעמוד בהם לצורך קבלת מימון להפקות.
טל רוזנפלד: בעל זיכיון או רישיון יוכל לפנות לרשות לקבל את הכספים האלה.
טל רוזנפלד: המועצה גם תקבע כללים לשיבוץ התכניות שהופקו במימון הכספים האלה.
טל רוזנפלד: הם יצטרכו להיות משובצים בתכניות של בעל זיכיון ובעל רישיון.
טל רוזנפלד: יוכלו להכיר בהם לצורך עמידה בהוראות התוספת השנייה.
טל רוזנפלד: יש כאן הוראה לעניין מי שהערבות שלו מומשה, כלומר הפר את ההוראות ולכן מומשה לו הערבות.
טל רוזנפלד: לא ניתן יהיה להכיר בשנתיים לאחר מימוש הערבות בשידורים ששובצו אצלו.
טל רוזנפלד: הסעיף השני עוסק בסכומים שהתקבלו במכרז בשל השימוש באפיק, בנכסים הלא מוחשיים ובשל מכירת חברת החדשות.
טל רוזנפלד: המנגנון כאן הוא די דומה.
טל רוזנפלד: זה עובר לחשבון בחשב הכללי.
טל רוזנפלד: כאן הכספים ישובצו בשידורים של בעל זיכיון ובעל רישיון ואצל בעל רישיון לשידורי כבלים ובעל רישיון לשידורי לוויין.
טל רוזנפלד: השר יקבע אמות מידה לחלוקה בין הגורמים האלה, באישור שר האוצר.
טל רוזנפלד: אמות המידה יפורסמו מראש באתר האינטרנט של משרד התקשורת.
טל רוזנפלד: במקרה הזה שתי המועצות יצטרכו לקבוע כללים.
טל רוזנפלד: מי שירצה לקבל את הכספים יצטרך לפנות לחשב הכללי.
טל רוזנפלד: יבדקו שהם עומדים בכללים שקבעה מועצת הרשות השנייה או המועצה לשידורי כבלים.
טל רוזנפלד: התכניות שהופקו במימון הזה ישודרו בשידורים בהתאם לכללים שיקבעו המועצות.
טל רוזנפלד: מה שכאן שונה זה שלא ניתן יהיה להכיר בתכניות שישודרו במימון הכספים האלה, זאת אומרת שמעבר למחויבויות שלהם הם יצטרכו לשדר גם את השידורים האלה.
מנשה סמירה: הסעיף הראשון שהוקרא נוגע לחילוט ערבויות לבעלי רישיון אשר לא יעמדו מסיבות כאלו ואחרות במחויבויות או בכללים מהסוג הזה.
מנשה סמירה: על פי חוות דעת משפטית ועל פי הפעילות המתקיימת ברשות השנייה העניין הזה מוסדר כיום.
מנשה סמירה: אנחנו רק רוצים להמשיך אותו.
מנשה סמירה: אין פה מצב חדש.
מנשה סמירה: זה הנוהג והנוהל שמגובה מבחינת חוות דעת משפטית אצלנו כיום.
מנשה סמירה: הוא עבר גם פסיקה של בג"ץ.
מנשה סמירה: הוא קיבל אישור של בג"ץ לפני חצי שנה.
מנשה סמירה: התיקון שאנחנו מבקשים לרשום הוא שהכספים ישמשו למימון הפקות מקומיות/ קנויות לפי כללים שתיקבע המועצה.
מנשה סמירה: צריך להשאיר למועצה מרחב.
מנשה סמירה: בסיום הפיסקה אנחנו מבקשים שהערבות או הפיקדון ימומשו בידי הרשות לאותו בעל ערבות.
דנה נויפלד: מי שהפר ייהנה מההפרה.
מנשה סמירה: האמירה ליהנות לא רלוונטית כאן.
מנשה סמירה: מימוש הערבות הינה פעולה חודרנית שנועדה להבטיח שהערוץ המסוים ישלים את אותו היקף הפקות שלא בוצע באותו ערוץ.
מנשה סמירה: זה לא יהיה נכון להתחיל לשחק בין הערוצים ולחלק את הערבויות.
מנשה סמירה: אם הרשות החליטה לחלט זה יחזור.
מנשה סמירה: הסנקציות שיוטלו בגין אי הביצוע יחולקו  ותבוצע בהן פעילות בהתאם למה שהמועצה ולא בהכרח באותו בעל זיכיון.
מנשה סמירה: הערבות צריכה לחזור על מנת להשלים את החסר באותו ערוץ.
מנשה סמירה: אין מקום לשחק בין הערוצים.
דנה נויפלד: הסעיף כמו שמוצע כאן מתווה איזה שהוא מסלול מסודר.
דנה נויפלד: הוא נותן סמכות למועצה לקבוע כללים.
דנה נויפלד: הוא מתווה את שיקול הדעת.
דנה נויפלד: ההסדר שמוצע כאן הוא הסדר מאוזן וראוי.
דנה נויפלד: הוא מגשים את התכלית שמנשה דיבר עליה, הוא מסדיר את ההליך בצורה יותר נכונה.
מנשה סמירה: אנחנו מבקשים שיירשם לפי כללי המועצה.
נגה רובינשטיין: כתוב בהתאם לכללים שקבעה המועצה.
מנשה סמירה: צריך שייכתב שזה יחזור לערוץ ממנו ניטלה הערבות.
דנה נויפלד: יש את זה בתוך הסעיף.
דנה נויפלד: כתוב שיש כללים לפיהם המועצה תקבע את השיבוץ.
אופיר אקוניס: ה צ ב ע ה     בעד – פה אחד אושר     	סעיף 62ו - שימוש בסכומים שהתקבלו בשל שימוש באפיק או בנכסים לא מוחשיים.
שאול מגנזי: הכספים שמתקבלים לפי הסעיף הזה מופנים בסופו של יום ואחרי שיפיקו את התכניות לשידורים של בעלי הרישיון וגם לערוצי הכבלים והלוויין.
שאול מגנזי: אנחנו סבורים שאין לכסף הזה מקום להגיע לערוצי הכבלים והלוויין, הוא צריך להישאר משודר על ידי בעלי הרישיון.
שאול מגנזי: אין שום סיבה לתת את הכספים האלה לכבלים ולוויין.
שאול מגנזי: זאת טובה שתצמח להם לא מהעניין בכלל.
יורם מוקדי: הסעיף הזה נכנס במקור כיוון שהייתה כוונה לקחת את אפיק 22 ולקיים עליו איזה שהוא מכרז.
יורם מוקדי: מאז שנוסח הסעיף גם נקבע הסדר חדש שלפיו לשר התקשורת יש את הסמכות להגלות את  זכייני 2 ו-10 מהאפיקים הנוכחיים ולתת להם אפיקים אחרים.
יורם מוקדי: אם השר לא מממש את זכותו ומשאיר את הזכיינים באפיק 22 ו-10 אני רוצה את החלק שלי.
יורם מוקדי: אם הוא משנה להם את האפיקים, אז התמורה שהם ישלמו תלך לשידורים שלהם ולא לשלנו.
משה דנון: לטעמנו היה נכון להעביר את הכסף לערוצים שמשלמים היות והמקום של היצירה שלנו הרבה יותר חלש במקומות האלה.
משה דנון: יש לנו בעיה עם כל המנגנון של ניהול הכסף הזה.
משה דנון: הוא לא לגמרי ברור.
משה דנון: איך זה קורה אם הכסף נמצא אצל חשכ"ל?
משה דנון: אם צריך להעביר כסף להפקות מסוימות זה עובר חזרה לערוצים?
משה דנון: למה זה לא מתנהל באיזה סוג של פיקוח של הרשות השנייה?
נגה רובינשטיין: מפתיע שאתה אומר הרשות השנייה, כי גם למועצת הכבלים והלוויין יש חלק בזה.
נגה רובינשטיין: מכיוון שכרגע ברירת המחדל שהם לא נשארים אין צורך בשינוי נוסח.
משה כחלון: אני הבנתי ממוקדי שאם אפיק 22 יופקע והוא לא יהיה בידיים של הגופים המשדרים זה יהיה בסדר שהכספים יעברו אליהם.
משה כחלון: מדובר על ה-bid לערוצים החדשים.
משה כחלון: היות והחקיקה אומרת שהאפיק לא יישאר בידיהם אפשר להצביע.
משה כחלון: אין צורך בשום שינוי.
נגה רובינשטיין: ברגע שיש הכרה בהוצאה הרשות השנייה אומרת שיש לה כסף שצריך להיות משולם לגורם X והוא יוצא מחשבון החשכ"ל.
נגה רובינשטיין: זה לא שהחשכ"ל מפעיל שיקול דעת אם יש עמידה בהוראות או אין עמידה בהוראות.
נגה רובינשטיין: זה שיקול דעת של הרשות השנייה.
משה דנון: אנחנו מבקשים שזה ילך להפקה ולא לערוץ עצמו.
נגה גבע: הנזק שנגרם ליס גם במקרה שנשארים וגם במקרה שזזים הוא עדיין נזק על האפיקים שמופקעים מאיתנו ללא שום פיצוי שניתן במסגרת החוק הזה.
נגה גבע: ניתנו פה המון הגבלות שאושרו על ידי הוועדה הזאת לגבי כמה שנים מופקעים הערוצים של 2 ו-10.
נגה גבע: אלה נזקים נוספים שמתווספים על כך שנוטלים עוד רשימה של ערוצים שבהם לא יכול שייעשה יותר שימוש.
נגה גבע: יש פה הפקעה שהיא חדשה, שהיא לא הייתה עד עכשיו.זה הסדר שפוגע.
נגה גבע: לדעתנו צריך לאפשר לכספים האלה לחזור גם ליס.
נגה גבע: יש פה הצדקה גם מבחינת זה שהמדינה לוקחת ועושה bid על נכס שהוא שלנו.
נגה גבע: לפחות לאפשר לנו ליהנות מחלק מהכספים האלה.
דנה נויפלד: אם הוט לא תרצה לבוא ולבקש את ההכרה בכספים היא לא תהיה חייבת לעשות את זה.
דנה נויפלד: הזכות תעמוד לה.
דנה נויפלד: אם יש פה פער בין הוט ויס הסעיף מאפשר לבוא כדי שיכירו בתכניות שלהם.
דנה נויפלד: אם הוט לא תרצה היא לא חייבת לבוא ולבקש הכרה.
אופיר אקוניס: מה הנוסח יגיד?
דנה נויפלד: הנוסח יגיד מה שהוא אומר עכשיו.
דבורה קמחי: האם הכסף שאנחנו משלמים הולך להפקות של יס והוט?
דנה נויפלד: מה שיורם אמר זה שאין לו עניין להשתמש בכספים שיגיעו מה-bid על האפיקים החדשים שהוקצו.
דנה נויפלד: ההצעה כמו שהיא לא מחייבת אותו להשתמש בהם.
דנה נויפלד: היא מאפשרת לו להשתמש בהם.
אופיר אקוניס: אני מסכים שהעניין לא ברור.
אופיר אקוניס: מה זאת אומרת יכול, רוצה, לא רוצה?
דנה נויפלד: אני מציעה פתרון שהוא טוב ליס וטוב להוט.
אבי דיכטר: אני המום מההערה הזאת.
אבי דיכטר: יש דיון ערכי, עקרוני.
אבי דיכטר: הביעו את דעתם בישיבה בכפר המכבייה הרשות השנייה, המפיקים, הזכיינים.
אבי דיכטר: הייתה הסכמה כוללת שראוי ונכון ליצירה ולטלוויזיה שהכספים יגיעו לרשיינים ולזכיינים.
אבי דיכטר: זאת הייתה העמדה של כל הגופים שעוסקים בזה.
דנה נויפלד: יס הביעו עמדה אחרת.
אבי דיכטר: אני מבין שגברתי מנהלת מה שיס רוצה ומה שהוט רוצה, אבל הדיון הוא קצת אחר.
אבי דיכטר: בדיון הקודם מר מוקדי הביע את התנגדותו לזה.
אבי דיכטר: הפתרון שאת מציעה זה שמי שלא רוצה להשתמש בכסף לא ישתמש בכסף.
אתי בנדלר: אני חייבת להיחלץ להגנתה של גברת נויפלד, כי מה שגברת נויפלד הסבירה זה את מה שמוצע בנוסח הסעיף, זאת אומרת מי שלא מבקש לא מקבל.
אבי דיכטר: מה שהבנתי זה שמי שלא מבקש לא מקבל ומי שמבקש מקבל.
אתי בנדלר: זה בא לידי ביטוי בנוסח הסעיף.
אבי דיכטר: יש פה עמדה ערכית של החוק למי ראוי שהכספים יגיעו.
אבי דיכטר: על זה אני מדבר.
אבי דיכטר: על זה גם מר מגנזי דיבר, על זה גם מר מוקדי דיבר.
אבי דיכטר: זו לא תכנית כבקשתך.
נגה גבע: אני חושבת שמדובר כאן בעמדה ערכית, לכן העמדה צריכה להיגזר מהמחשבה הערכית של האנשים שיושבים בחדר,  לא בהכרח מכך שגוף אחד מוותר או לא מוותר על הזכות שקיימת לו.
נגה גבע: זה צריך להיגזר מהשאלה הערכית של הזכות באפיקים האלה.
ירמי קדושי: ידוע שכספי היצירה לא מגיעים היום לחלק גדול מהאוכלוסייה.
ירמי קדושי: דיברנו על כך שהכספים מרוכזים לסוג מסוים של אוכלוסייה.
ירמי קדושי: הרבה אנשים לא באים לידי ביטוי בטלוויזיה בכלל.
ירמי קדושי: המצב אמור להשתנות וגם החוק אמור לשנות אותו.
ירמי קדושי: בכדי שלא תהיה התערבות ביצירה כמו שיש היום הכספים צריכים להיות מיועדים להפקות קנויות בלבד.
ירמי קדושי: מדבר פה מר מוקדי בקשר לערוצים.
ירמי קדושי: אני הבנתי שלערוצים שמשודרים דרך יס והוט מגיעה  ההטבה הזאת.
ירמי קדושי: אני לא יודע מי מדבר בשם מי.
ירמי קדושי: הערוצים שמשודרים דרך יס והוט משלמים כסף עבור המעבר שלהם בתשתיות.
ירמי קדושי: יש ערוצים רבים שמדברים לאוכלוסיות רבות ומגוונות.
ירמי קדושי: הערוצים האלה הם  לא כל כך חזקים מבחינה כלכלית.
ירמי קדושי: אין סיבה שהכספים האלה לא יגיעו אליהם.
ירמי קדושי: הכספים האלה צריכים להגיע לערוצים עצמם.
ירמי קדושי: זה כמו עם הפרסומות שדיברו פה הכבלים והלוויין נגדן.
ירמי קדושי: זה משרת את בעלי הערוצים.
ירמי קדושי: לבעלי ערוצים שרוצים לפנות היום לאוכלוסיות מסוימות אין הצדקה כלכלית.
ירמי קדושי: מאוד קשה להם לעבוד עם זה.
ירמי קדושי: אני חושב שצריך להשאיר את הסעיף בצורה כזאת כך שלכל ערוץ שקיים היום בשוק, אם זה ברישיון, אם זה בזיכיון, תהיה את הזכות לגשת לכספים האלה.
ירמי קדושי: לא להפיק, אלא לקנות הפקה מוכנה.
ירמי קדושי: זה יפתור את כל הבעיה בשוק.
ירמי קדושי: סוף סוף הכספים אלה ישמשו מפיקים שמפיקים בזיעת אפם.
ירמי קדושי: אין סיבה בעולם שזה לא ישודר בכדי שיהיה פה גיוון תרבותי.
ירמי קדושי: חשוב שלכל בעל ערוץ תהיה גישה לזה, אם זה ברישיון דרך הכבלים והלוויין ואם זה ברישיון דרך ערוץ ברודקאסט.
ירמי קדושי: להפקות קנויות בלבד.
יוסי ורשבסקי: מתייחסים לאורך כל החוק לזכייניות כאל מכונת מזומנים של בעלי הון, כאל פושעים וכאל בעלי רווחים אדירים.
יוסי ורשבסקי: אני בכלל לא מבין על מה ה-bid הזה.
יוסי ורשבסקי: נניח שיש bid.
יוסי ורשבסקי: זה כסף שאמור לחזור אל הערוצים, אל היצירה של הערוצים.
יוסי ורשבסקי: גם הכבלים והלוויין יודעים שזה לא שלהם.
יוסי ורשבסקי: רוצים להעביר אליהם כספים שלא שלהם בצורה של הפקות.
ניצן חן: אני מודה שמה שאמר מוקדי הפתיע גם אותי.
ניצן חן: על פי מסקנות ועדת מרדכי אנחנו מדברים על עוד שחקנים נוספים, דהיינו עוד אפיקים שיופקעו מהוט ומיס.
ניצן חן: העמדה של יס יותר מאוזנת, יותר נכונה מהעמדה של הוט.
ניצן חן: צריך שהשר יקבע שחלק מהכספים האלה ילכו ליצירה ישראלית בכבלים ובלוויין.
יוסי ורשבסקי: גם בסלולר.
ניצן חן: רק אתמול התבשרנו שעוד ריאליטי יהיה בערוצי הברודקאסט.
שאול מגנזי: מה זה רלוונטי?
ניצן חן: כשהמדינה מונעת מהכבלים ומהלוויין.
אופיר אקוניס: הם מעלים יצירה במקביל.
אופיר אקוניס: זה לא רק ריאליטי.
אבי דיכטר: הכספים האלה לא מיועדים אפילו לז'אנר מיוחד.
ניצן חן: צריך להסתכל על הסעיף הזה בראייה כוללת.
ניצן חן: בראייה כוללת החוק הזה מטיב בצורה דרמטית וחסרת תקדים עם ערוצי הברודקאסט.
שאול מגנזי: מאיפה האמירות האלו?
שאול מגנזי: אנחנו פושטי רגל.
שאול מגנזי: אנחנו מפסידים פה עשרות מיליונים.
דבורה קמחי: חברת הוט עברה מזיכיון לרישיון, היא לא שילמה כלום.
דבורה קמחי: מאיפה זה בא?
שאול מגנזי: התכוונת לסלולר.
שאול מגנזי: אנחנו כמעט פושטי רגל.
שאול מגנזי: איזה הטבות מפליגות יש לנו?
דבורה קמחי: הם על פעילותם כבעלי רישיון לא שילמו שום דבר.
ניצן חן: על הסעיף הזה צריך להסתכל בראייה רחבה.
ניצן חן: פטור מדמי המעבר קיבלו הערוצים הייעודיים.
ניצן חן: אנחנו עכשיו לקראת הרחבת ה-DTT.
ניצן חן: אי אפשר להתעלם מכל הראייה הרחבה הזאת.
ניצן חן: אם המדינה מונעת מהכבלים ומהלוויין להשתמש באפיקים היא צריכה לתת להם את אותו נתח מסוים בגין האפיקים שהוגלו או נגזלו מהם.
ניצן חן: זה השכל הישר וההיגיון הבריא.
שאול מגנזי: תבקש שלא ישלמו תמלוגים.
דבורה קמחי: הנזק שנגרם לכבלים וללוויין בהפקעת הערוצים קטן הרבה יותר מהתועלת שלהם כאשר הם מוכרים אותנו לציבור הרחב.
דבורה קמחי: אני חושבת שאם הערוצים המסחריים לא היו כלולים בחבילות הבסיס של הכבלים והלוויין היה קשה למכור אותם.
ניצן חן: הכסף צריך להיות מחולק בין כולם.
ניצן חן: זאת עמדה מאוזנת ושיוונית, לא חד צדדית.
אתי בנדלר: סעיף 62ה, שאותו אישרה הוועדה, דיבר על שימוש בסכומים שהתקבלו בשל מימוש בטוחות.
אתי בנדלר: כאן היה ברור והוסכם על הכל שהכספים האלה צריכים לחזור למסך של בעלות הרישיון.
אתי בנדלר: הסעיף הבא, שהוא סעיף 62ו, מדבר על שימוש בסכומים שהתקבלו בשל שימוש באפיק או בנכסים לא מוחשיים.
אתי בנדלר: כאן מדובר על שימוש באפיקים ועל חברת החדשות.
אתי בנדלר: ככל שמדובר על שימוש באפיקים אני לא מקבלת את המונח הפקעה.
אתי בנדלר: הדבר דומה יותר לקניון שאותו מנהלות חברות הכבלים או הלוויין, שבכל חנות יש ערוץ אחר.
אתי בנדלר: בא השר ואומר לחנויות בקומה א' שהן לא יכולות למכור אותן למי שהן רוצות או לתת אפשרות להשכיר למי שהן רוצות, אלא שהשר קובע מי יעשה בזה שימוש.
אתי בנדלר: לא הפקיעו להן את החנויות האלו, אבל הגבילו את זכות השימוש שלהן.
אתי בנדלר: השאלה היא אם בשל הגבלת זכות השימוש הזה מגיע לחברות הכבלים והלוויין איזה שהוא פיצוי, איזו שהיא תמורה.
אתי בנדלר: שונה הדבר לעניין חברת החדשות, שבנושא הזה אני לא רואה איזו שהיא זיקה בין חברות הכבלים והלוויין ובין הסכומים שמתקבלים כתוצאה ממימוש נכסים בלתי מוחשיים.
אתי בנדלר: ככל שהוועדה תסבור, בהתאם לעמדת הממשלה מלכתחילה, שיש ממש בטענותיהם של בעלי הרישיונות לשידורי כבלים ולשידורי לווין ושמגיע להם איזו שהיא תמורה בשל העובדה שהגבילו אותם בשימוש באפיקים מסוימים ונותנים להם הוראות במה הם יכולים להשתמש ובמה לא, יש מקום שהתמורה בהקשר הזה תתחלק בין הכבלים והלוויין בהתאם למוצע.
אתי בנדלר: בקשר למניות חברת החדשות והמוניטין צריכים להחיל על זה את אותו כלל שחל על מימוש בטוחות.
יורם מוקדי: הפקעת האפיקים זה דבר שגורם לנו נזק גדול מאוד.
יורם מוקדי: אפשר לקרוא לזה איך שרוצים.
אתי בנדלר: הגבלת זכות השימוש.
יורם מוקדי: זה עצם בגרון.
יורם מוקדי: את זה צריך שר התקשורת, בבואו להפעיל את סמכותו בנושא, לקחת בחשבון.
יורם מוקדי: לנו ברור שהיינו צריכים לקבל על זה פיצוי.
יורם מוקדי: המנגנון הספציפי הזה של ליהנות ממנגנון החלוקה וכו' הוא מנגנון מסורבל כזה שאני מוכן לוותר עליו כדי שהדבר ייגמר סוף סוף.
יורם מוקדי: ברור לי לגמרי שבבוא השר להחליט הוא ייקח בחשבון את כל נושא ההפקעה, את כל נושא האפיקים.
יורם מוקדי: על זה אני לא מקבל שום פיצוי.
נגה רובינשטיין: מבחינתנו אין כאן הפקעה, יש הגבלות של שימוש, יש כאן מתן הוראות.
נגה רובינשטיין: צריך שיהיה ברור לכולם, כולל למר מוקדי, שעומדים בפני השר כל הערוצים וכל האפשרויות בפניו פתוחות.
נגה רובינשטיין: אנחנו מקבלים את אמירתך, מר מוקדי, ככזאת שאין בין אי התשלום לחברת הוט  לבין מספר האפיקים שיוקצו דבר וחצי דבר.
אילן אבישר: העמדה שלנו הייתה שהכסף צריך לחזור לזכיינים או לבעלי הרישיון.
אילן אבישר: יכולנו להבין את הטיעונים שהושמעו בזמנו מצד חברות הכבלים והלוויין על ההפקעה.
אילן אבישר: הם מקבלים נכס נוסף.
אילן אבישר: אם במקום 2 ערוצי ברודקאסט הם מקבלים 3,4,5 ערוצי ברודקאסט זה כבר מגביר את הערך של הנכס שלהם.
אילן אבישר: עצם זה שאלה שמספקים את השידורים הנוספים צריכים להקצות כספים שעוברים לערוצים האחרים של החברות האלו, שבמידה מסוימת מהוות תחרות לערוצים המסחריים, זה נראה לי דבר לא כל כך צודק.
אילן אבישר: חלק גדול מהוויכוח צריך להיות מאחורינו.
אילן אבישר: ברגע ששומעים עמדה של אחד משני הגופים שאומר שהוא מוכן לוותר על כל מיני שיקולים, אז מן הראוי לבטל את הסעיף הזה ולהקצות את כל הכסף.
אתי בנדלר: אין מקום לתת משקל יותר גדול לאמירתו של נציג חברת הוט מאשר לאמירתה של נציגת חברת יס.
אתי בנדלר: הוועדה תחליט מבחינה ערכית.
אופיר אקוניס: האם הממשלה מציעה להכניס את הערתו של מר מוקדי?
נגה רובינשטיין: ההצעה של אתי נראית לנו סבירה יותר.
אבי דיכטר: אם מדברים על פיצוי והפקעה, אז 2 הערוצים שבעידן הרישיונות יגורשו מביתם הם ערוץ 2 וערוץ 10.
אבי דיכטר: אם מדברים על פיצוי ומדברים על נזקים, אז 2 הערוצים האלה הם הערוצים שיסבלו מהנזק הכי גדול ללא שיעור לערוצים אחרים.
נגה גבע: הדברים כפי שהציגה אותם אתי בנדלר הם כמובן תלויי מידה.
נגה גבע: יש מידה לכמות ההגבלות שאפשר להשית על הוט ויס.